Na temelju članka 1. Stavka 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN, broj 26/15.), te Programa javnih potreba u sportu Grada Samobora za 2023.g. Izvršni odbor Samoborskog sportskog saveza dana 22. studenog 2023. donosi
 **O D L U K U**

O dodjeli jednokratnih financijskih potpora za sufinanciranje programa sportskih udruga Grada Samobora za sredstva **Javnog poziva pozicija 9 i pozicija 6** iz Programa Javnih potreba u sportu Grada Samobora za 2023.

I.

Odobrava se isplata jednokratnih financijskih potpora za sufinanciranje troškova iz pozicija razvojnih programa i pozicije rekreacije, Programa Javnih potreba u sportu Grada Samobora za 2023. godinu, a sukladno provedenom Javnom pozivu.

II.

Pravo na ostvarivanje financijske potpore za programe pozicije 9 i 6 iz Programa JP-a u sportu grada Samobora za 2023. godinu ostvaruju sportske udruge sukladno prijavljenim programima/projektima kako slijedi:

|  |  |  |
| --- | --- | --- |
| **Korisnik** | **Namjena** | **Iznos eu** |
| Karate klub Samobor - skrb | Sufinanciranje Troškovi kotizacije, trošak prijevoza, trošak smještaja, trošak prehrane za nastup juniora i ml-seniora na Youth league u Veneciji | 1.500,00  |
| Streličarski klub Samobor - skrb | Sufinanciranje nastupa za dva kategorizirana sportaša (Luna Pađan i Mihovil Srebren) na 5 turnira za Centralni Europski Kup, 3 turnira za Svjetski kup, 1 turnir za Europski Grand Prix , kupnja opreme (dvije mete za trening) i fizioterapeutski tretmani (48 komada). | 2.198,00  |
| Streličarski klub Samobor - ostali razvojni | Sufinanciranje streličarskih meta koje se koriste za treninge svih dobnih skupina i svih rangova sportaša | 700,00  |
| DSR „Sport za sve“ - rekreacija | Sufinanciranje sportske rekreacije „Aktivno u Novu“ je namijenjen odraslim osobama svih životnih dobi, s naglaskom na srednju i stariju životnu dob, kojima je redovna fizička aktivnost od presudne važnosti za očuvanje fizičkog i mentalnog zdravlja. | 1.225,00  |
| Judo klub Samobor - skrb | Sufinanciranje troška vitaminizacije natjecatelja NIKO KATANEC i kupnja trenažnog pomagala | 454,63  |
| Fitnes klub Fortis Domaslovec - rekreacija | Ponuda besplatnog sportsko - rekreativnog vježbanja osobama srednje i starije životne dobi pod stručnim vodstvom na otvorenome i u zatvorenom prostoru sa područja mjesnih odbora Domaslovec, Hrastina, Farkaševec i šire, kroz nordijsko hodanje 3 puta tjedno i vježbanje u sportskoj dvorani i teretani, također 3 puta tjedno. | 1.100,00 |
| Športski plesni klub Samobor | Sufinanciranje angažmana trenerice, dodatni stručni rad za napredne grupe | 1.400,00 |
| Rukometni klub Rudar | Sufinanciranje individualnog stručnog rada s četiri juniorska (Glivetić, Bartolić, Lencović, Ćosić) i četiri kadetska reprezentativca (Martinko, Šarić, Gorički, Bartolić) | 3.200,00 |
| Odbojkaški klub Samobor | Troškovi za stručni rad, individualan rad, te dodatci prehrani i vitaminizacija | 2.500,00 |

III.
Ova odluka stupa na snagu danom donošenja.

 Predsjednik

Darijo Gaća